Green Yard Kleven

Green Yard Kleven, tidligere Kleven Verft, er et skipsverft som ligger i Ulstein kommune på Søre Sunnmøre. Verftet ble i juli 2020 kjøpt av foretaket Green Yard og fikk da navnet Green Yard Kleven. Verftet har cirka 50 ansatte per desember 2020. Eierskap Verftet ble etablert i 1939 av Marius Kleven, og fikk da navnet M. Kleven Mekaniske Verksted. Etter hans død tok de fire sønnene hans over. Kleven Verft var en periode del av Kværner-konsernet. Etter en nedgangstid i skipsindustrien kjøpte Kleven-brødrene verftet tilbake fra Kværner, og pr. 2018 var Kleven verft et datterselskap av Kleven Maritime AS. I januar 2020 ble det kroatiske industrikonsernet DIV Group enig med Hurtigruten Group AS om å kjøpe Kleven verft. I juli 2020 ble det klart at verftet var konkurs. Deretter ble verftet kjøpt av Green Yard. Fartøyer Kleven Verft har bygd en rekke hurtigbåter, fiskefartøy og forsyningsskip. I 2017 inngikk verftet en intensjonsavtale med et namibisk selskap om å bygge et spesialfartøy til bruk i diamantutvinning. I desember 2020 kunngjorde verftet at det norske selskapet Rem Offshore hadde bestilt et spesialfartøy til bruk i konstruksjon av offshore vindinstallasjoner. Galleri Se også Skip bygget ved Green Yard Kleven Referanser Eksterne lenker (no) Offisielt nettsted (no) Offisiell blogg (en) Kleven Verft – kategori av bilder, video eller lyd på Commons (no) Kleven Verft på Facebook (no) Kleven Verft på LinkedIn